Projekts

LATVIJAS REPUBLIKAS MINISTRU KABINETS

2016.gada Noteikumi Nr.

Rīgā (prot. Nr. .§)

**Grozījumi Ministru kabineta 2007.gada 2.oktobra noteikumos Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”**

Izdoti saskaņā ar Izglītības likuma

14.panta 20.punktu

1. Izdarīt Ministru kabineta **2007.gada 2.oktobra noteikumos Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”** (Latvijas Vēstnesis, 2007, 161.nr.; 2008, 190.nr.; 2012, 133., 184.nr.; 2013, 176.nr.; 2014, 162.nr.) šādus grozījumus:

1.1. izteikt 1.pielikuma 5.punktu šādā redakcijā:

“5. Pedagogu darba samaksu uz vienu izglītojamo (gadā) aprēķina, ievērojot zemāko pedagoga mēneša algas likmi un izglītojamo vidējā skaita attiecību pret vienu skolotāja mēneša darba likmi:

5.1. izglītojamo skaits vidēji gadā:

V = S + 1/3U - 1/12 [6B1 + (12 - n) x B2] - 0,6A, kur

V - izglītojamo skaits vidēji gadā;

S - izglītojamo skaits uz budžeta gada sākumu (1.janvāri);

U - budžeta gadā uzņemto izglītojamo skaits, kuri sāk mācīties 1.septembrī (nosaka izglītības iestādes dibinātājs - ministrija, kuras padotībā ir attiecīgā izglītības iestāde, vai pašvaldība saskaņā ar likumu par valsts budžetu kārtējam gadam);

B1 - absolventu skaits jūnijā;

B2 - absolventu skaits citā mēnesī;

n - mācību ilgums (mēnešu skaits) budžeta gadā;

A - atskaitīto izglītojamo skaits budžeta gadā”;

5.2. izglītojamo skaits vidēji uz vienu skolotāja likmi:

5.2.1. 10,8 – profesionālās izglītības programmās (mācību grupā ir 25 līdz 30 izglītojamo);

5.2.2. 8,5 – mākslas profesionālās izglītības programmās (izņemot Kultūras ministrijas mākslas un mūzikas vidusskolu profesionālās vidējās izglītības programmas) un zobārstniecības programmās;

5.2.3. 5 – profesionālās izglītības programmās izglītojamajiem ar īpašām vajadzībām (mācību grupā ir 8 līdz 12 izglītojamo);

5.2.4. 4,5 – Kultūras ministrijas mākslas vidusskolu mākslas profesionālās vidējās izglītības programmās (mācību grupā ir 5 līdz 16 izglītojamo);

5.2.5. 2,2 – Kultūras ministrijas mūzikas vidusskolu mūzikas pro­fesionālās izglītības programmās (mācību grupā ir 1 līdz 33 izglītojamie, mācības gan individuāli, gan grupās);

5.2.6. 7,3 – pedagoģiskās korekcijas programmās (mācību grupā ir 16 līdz 18 izglītojamo);

5.2.7. 6,7 – profesionālās izglītības programmās ieslodzījuma vietās (mācību grupā ir 16 līdz 18 izglītojamo).”;

1.2. svītrot 5.¹ punktu;

1.3. izteikt 1.pielikuma 6.punktu šādā redakcijā:

“6. Pedagogu darba samaksu profesionālās izglītības programmu īstenošanai veido:

6.1. mācību stundu plāna īstenošanai aprēķinātā skolotāju darba samaksu saskaņā ar šā pielikuma 5.punktu;

6.2. 10 procenti no šā pielikuma 6.1. apakšpunktā noteiktās mācību stundu plāna īstenošanai skolotāju darba algas, lai nodrošinātu piemaksu profesionālo mācību priekšmetu pedagogiem saskaņā ar pedagogu darba samaksas noteikumiem;

6.3. 13,5 procenti no šā pielikuma 6.1. un 6.2. apakšpunktā noteiktā finansējuma – samaksai par pedagogu papildu pienākumiem, kā arī pedagogu mēneša darba algas likmes palielināšanai;

6.4. 18 procenti no šā pielikuma 6.1., 6.2., 6.3. un 6.5. apakšpunktā noteiktā finansējuma – izglītības iestādes vadītāju, viņu vietnieku un pārējo pedagogu darba samaksai;

6.5. dienesta viesnīcas pedagogu darba samaksa atbilstoši šo noteikumu 1.pielikuma 8.1. apakšpunktā noteiktajam;

6.6. 10 procenti piemaksu profesionālās izglītības kompetences centru pedagogiem saskaņā ar pedagogu darba samaksas noteikumiem;

6.7. pedagogu darba samaksas noteikumos noteiktās pedagoga profesionālās darbības kvalitātes piemaksas.”;

1.4. svītrot 1.pielikuma 7.punktu.

2. Noteikumi stājas spēkā 2016.gada 1.septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

08.07.16. 11:10

514 vārdi

A.Āboliņa,

IZM vecākā eksperte

Tālr. 67047930,

[anita.abolina@izm.gov.lv](mailto:anita.abolina@izm.gov.lv)